text: उन्होंने एक न्यूज चैनल से कहा, ‘‘अगर पांड्या इस तरह की बेवकूफाना गलतियां करना जारी रखता है तो वह मेरे साथ तुलना का हकदार नहीं है।’’ कपिल दूसरी पारी में पांड्या के आउट होने के संदर्भ में टिप्पणी कर रहे थे। पांड्या तेज गेंदबाज लुंगी एनगिडी की बाहर जाती गेंद को स्लिप के ऊपर से खेलने की कोशिश में विकेटकीपर क्विंटन डिकाक को कैच दे बैठे। पांड्या पहली पारी में भी रन आउट हुए क्योंकि उन्होंने क्रीज पर बल्ला नहीं रखा था और उनके इस लापरवाह रवैये के लिए विशेषज्ञों ने उनकी आलोचना की थी।